《春日代情人》
唐代·董思恭

昔日管絃调，将人舞细腰。
悬知今日恨，谁分昔时娇。
弃妾频登陇，从军几度辽？
可怜香草夜，空见落花朝。
泪滴珠难尽，容残玉易销。
偿随明月去，莫道梦魂遥。

作者简介：唐苏州吴人。所著篇咏，甚为时人所重。初为右史、中书舍人，知考功举事，坐预泄问目，配流岭表而死。尝与许敬宗等撰《瑶山玉彩》、《芳林要览》。